



Republika e shqipËrisË

Enti rregullator i energjisË

Bordi i Komisionereve

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

## VENDIM

## Nr.152 Datë. 29.12.2014

**PËR**

**FILLIMIN E PROÇEDURAVE PËR LIÇENSIMIN E SHOQËRISË “AYEN AS ENERGJI sh.a.”**  **NË AKTIVITETIN E PRODHIMIT TË ENERGJISË ELEKTRIKE nga Hec-et “Gojan”, “Gjegjan”, “Peshqesh” dhe “Fangu”.**

Në mbështetje të nenit 8 pika 2 gërma “a”, nenit 9 dhe nenit 13 pika 1, gërma “a”, të Ligjit nr. 9072, datë 22.05.2003, “*Për Sektorin e Energjisë Elektrike*”, të ndryshuar, nenit 4, pika 1, gërma “a”, dhe nenit 10, pikat 1 dhe 3 të “*Rregullores për Proçedurat e Liçensimit, Modifikimit, Transferimit të Plotë/Pjesshëm dhe Rinovimit të Liçensave*”, të miratuar me Vendimin e Bordit të Komisionerëve Nr. 108, datë 09.09.2008, nenit 18, pika 1, gërma “a”, të *Rregullave të Praktikës dhe Proçedurave të ERE-s*, miratuar me Vendimin e Bordit të Komisionerëve nr. 21, datë 18.03.2009, i ndryshuar, Bordi i Komisionerëve të Entit Rregullator të Energjisë (E.R.E), në mbledhjen e tij të datës 29.12.2014, mbasi shqyrtoi aplikimin e paraqitur nga shoqëria **“AYEN AS ENERGJI”** sh.a. si dhe relacionin e Drejtorisë së Liçensimit dhe Monitorimit të Tregut dhe Drejtorisë Juridike dhe Mbrojtjes së Konsumatorit për liçensimin në aktivitetin e prodhimit të energjisë elektrike te kësaj shoqërie,

**Konstatoi se:**

Aplikimi i shoqërisë **“AYEN AS ENERGJI sh.a.”** plotëson kërkesat e parashikuara nga ERE në Rregulloren për procedurat e liçensimit, modifikimit, transferimit të plotë/të pjesshëm dhe rinovimit të liçensave si më poshtë:

* Neni 9, pika 1, Formati i aplikimit eshte plotesuar ne menyre korrekte
* Neni 9, pika 2 Dokumentacioni juridik, administrativ dhe pronesor eshte plotesuar teresisht.
* Neni 9, pika 3 Dokumentacioni financiar dhe fiskal eshte plotesuar teresisht.
* Neni 9, pika 4.1.1; 4.1.2; 4.1.3; 4.1.4; 4.1.5 janë plotësuar tërësisht.

Për gjithë sa më sipër Bordi i Komisionerëve të ERE-s,

**Vendosi:**

1. Fillimin e procedurave per shqyrtimin e aplikimit te shoqerise AYEN AS ENERGJI” sh.a., per licensim ne aktivitetin e prodhimit te energjise elektrike nga Hec-et “Gojan” me fuqi të instaluar 12,25 MW , “Gjegjan” me fuqi të instaluar 6,55 MW, “Peshqesh” me fuqi të instaluar 27,94 MW dhe “Fangu” me fuqi të instaluar 63,8 MW

( Me fuqi totale 110.54 MW)

1. Ngarkohet Drejtoria e Liçensimit dhe Monitorimit të Tregut të njoftojë aplikuesin për vendimin e Bordit të Komisionerëve të ERE-s.

Ky vendim hyn në fuqi menjëherë.

Ky vendim botohet në Fletoren Zyrtare.

**KRYETARI I ERE-s**

**PETRIT AHMETI**